Nom de l'empresa i de la universitat: Vetgenomics, S.L. - Universitat Autònoma de Barcelona
L'epidermis és la barrera principal enfront a patògens i tant les comunitats de microorganismes que habiten la pell, com el sistema immunitari poden jugar un paper fonamental en la defensa de l'hoste.
Aquest projecte busca caracteritzar la variabilitat microbiana i micobiana (fongs) en la pell de gos afectat per una malaltia cutània abans i després d'un tractament; igualment que caracteritzar la immunitat innata de l'individu a través de l'estudi de polimorfismes en Toll-like receptors (TLRs).
Em brindava l'oportunitat de fer un Doctorat, a la vegada que conèixer des de dins el funcionament d'una empresa privada, fet que fa el programa molt atractiu.
A més a més, t'ofereix una bona borsa de mobilitat.
El fet de poder continuar en una línia de treball que ja havia iniciat en els meus estudis anteriors, tant en les pràctiques de carrera, com en les pràctiques de màster.
Em permetrà inclús ampliar l'àmbit del projecte, abarcant noves aproximacions.
El canvi és molt substancial: de la teoria a la pràctica; del coneixement general, a l'específic; de l'estudiant, al doctorand.
Per fi pots aplicar tots aquells coneixements dels quals t'han parlat en la carrera, t'han recordat en el màster i has començat a tractar en les pràctiques.
Pots centrar els teus esforços i atenció en l'àmbit de la tesis, treballant per esdevenir un especialista en el tema.
I encara que continues sent un estudiant i et segueixes formant continuament, per fi pots investigar, prendre decisions i obtenir resultats.
M'agradaria haver complert els objectius de la meva tesis i veure'ls plasmats en el món científic, a través tan de publicacions, com de pòsters i conferències en algun congrés.
M'agradaria que la nova línia d'investigació es consolidés a l'empresa, tan podent oferir un nou servei al client, com permeten el desenvolupament d'alguna nova eina o producte d'interès.
Tot just acabant de començar la tesis, els meus dia a dia són molt diversos.
Tan pot ser que toqui analitzar dades informàticament, escriure algun informe, com un dia sencer amb algun protocol al laboratori.
De manera menys freqüent, assisteixo també a seminaris i cursos per tal d'estar sempre al dia.
El gran avantatge d'aquest programa és poder treballar en una empresa privada, a l'hora que investigar en una universitat.
També permet a l'empresa desenvolupar una nova línia d'investigació que en el cas que s'estableixi pot implicar un futur lloc de treball.
Un altre dels avantatges dels que disposa aquest programa es la borsa de mobilitat que et permet formar part de cursos, seminaris i congressos arreu.
8) Programa de formació específic:
Per què creus que et serà útil realitzar els programes formatius en competències específiques relacionades amb el lideratge, la transferència de resultats de recerca i el desenvolupament de noves empreses entre altres?
Un programa de doctorat industrial no pot estar mancat de la formació específica de la part industrial, és el punt que marca la diferència respecte el doctorat convencional.
Aquests programes formatius conferiran un avantatge a l'hora d'incorporar-se en una empresa privada.
En el futur més immediat, és a dir durant el doctorat, em veig formant-me de manera específica en el meu àmbit, a l'hora que obtenint la visió més empresarial de la ciència aprenent com treure rendiment de les investigacions dutes a terme.
Fer un doctorat industrial, t'obre les mateixes portes que fer un doctorat convencional amb l'afegit que pots endinsar-te també en l'àmbit de l'empresa privada: tant treballant directament en una, com assistint en els cursos específics de formació.
Conseqüentment, crees un perfil professional que pot ser més atractiu per l'empresa privada.